මොහොමඩ් පාරුක් හා වකාස් අලි යන දෙදෙනා පකිස්ථාන් පාතාල කල්ලියක සාමාජිකයන් බවට ද තොරතුරු පොලිසියට ලැබී තිබිණ. මොවුන් දෙදෙනා බට් සබීර්ගේ ඝාතනය සඳහා පකිස්ථානයේ සිට පැමිණ ලැඟුම් ගෙන ඇත්තේ කොළොන්නව විජයපුර පිහිටි වහබ් අබ්දුල් නමැත්තාගේ නිවසේය. ඝාතන සැලැස්ම ක්‍රියාත්මක වන ආකාරය ගැන සාකච්ඡා කර සැලසුම් කර ඇතැයි කියන්නේ එම නිවසේ සිටය. මෙම ඝාතනය සිදු කිරීමට කොන්ත්‍රාත්තුව බාර ගත් බව කියන කොළඹ 12 කුමාර දොරටුව පදිංචි මොහොමඩ් ෂරිප් මොහොමඩ් නිස්මි නමැත්තා කොළඹ අලුත්කඩේ ප්‍රදේශයේදී මීගමුව පොලිසියේ අපරාධ විමර්ශන අංශයේ පොලිස් කණ්ඩායමක් විසින් ඉකුත් 04 වැනිදා සැකපිට අත්අඩංගුවට ගනු ලැබීය. මොහොමඩ් නස්මි නමැත්තා පොලිසිය කොටු කර ගත්තේ වහබ් අබ්දුල් නමැත්තා හෙළි කළ තොරතුරු අනුවය. ඊළඟට පොලිස් අත්අඩංගුවට පත් වන්නේ කොළඹ මට්ටක්කුලියේ පල්ලිය පටුමඟ පදිංචි මොහොමඩ් පරිෂාන් මොහොමඩ් නුස්කින් නමැත්තෙකි. අවසානයේ පොලිසිය කොටු කර ගත්තේ ඝාතකයින් දෙදෙනා මීගමුවට රැගෙන ගිය බව කියන මට්ටක්කුලිය කැලණි ගඟ මෝල පාරේ පදිංචි මොහොමඩ් සිදර් මොහොමඩ් ඉර්ෆාන් යන ත්‍රිරෝද රථ රියැදුරාය.
මොවුන් දෙදෙනා බට් සබීර්ගේ ඝාතනය සඳහා පකිස්ථානයේ සිට පැමිණ ලැඟුම් ගෙන ඇත්තේ කොහේද?
කොළොන්නව විජයපුර පිහිටි වහබ් අබ්දුල් නමැත්තාගේ නිවසේය